היום נערך במעונו של מרן שר התורה הגאון רבי חיים קייבסקי מעמד פתיחת כולל נוסף לרשת הכוללים 'רינה של תורה' בהנהלת הרה"ג רבי חיים יוסף שטיגל ובהשתתפות רבני 'רינה של תורה' חתנא דבי נשיאה הגאון הגדול רבי שרגא שטיינמן והגאון הצדיק רבי בנימין פינקל שליט"א מראשי ישיבת מיר, ראש הכוללים הגאון רבי מרדכי ליבר הלוי כהן שליט"א.
הכולל החדש הוקם בשכונת פרדס כץ בבני ברק לזכרו של מרן מנהיג הדור הגאון הגדול רבי אהרון יהודה לייב שטיינמן זצוק"ל, כשבראשות הכולל יעמוד ראש הקהילה הליטאית בשכונה הגאון רבי אליעזר שטיינמן שליט"א, נכדם של מרנן הרב שטיינמן זצ"ל והרב קנייבסקי יבלחט"א, בנו של הגאון הגדול רבי שרגא שטיינמן.
הגאון הגדול רבי בנימין פינקל שליט"א נשא דברים במעמד בבית מרן ואמר כי, "אנחנו ברגע גדול, מרגש, בתקופה של חושך והסתר פנים, הגילוי הכי גדול זה הנס שעוד יש כלל ישראל. אמרו כל גדולי ישראל שהמלחמה הכי גדולה בחושך זה עוד קצת אור, עוד ישיבה, עוד כולל, עוד אברכים, עוד לומדי תורה. אחד מהמקומות החשובים ביותר של לימוד תורה זה רינה של תורה בראשות ידיד נפשי ר' חיים שטיגל". לאחר מכן ניגש הגר"ח שטיגל למרן שר התורה ושאל מספר שאלות בנושא הנהגת הכוללים ובנושאי לימוד תורה בלילה. כשמרן הרב עונה בחיבה גדולה ולאחר מכן בירך את לומדי וראשי הכוללים.
איפה זה אצלינו ?